Ma võiksin tegelikult "Kung Fu Panda 2" kiita veel mitu lehekülge, kuid seda ei viitsiks keegi lugeda. Enne, kui teil igav hakkab, tahan ma teha suure-suure kummarduse eestikeelse dublaaži tegijate ees. Kui suud ei liiguks erinevas rütmis, ei usuks ma, et tegelikult pidi film olema ingliskeelne. Tarmo Männard väärib vast kõige enam kiitust, kuid seda ilmselt seetõttu, et tema roll on ka kõige suurem. Jack Blackile on igatahes tuul alla tehtud! Ma olen alati olnud tulihingeline toetaja teooriale, et filmi  tuleks vaadata tema originaalkeeles. "Kung Fu Panda 2" pani mu uskuma, et see ei pruugi olla õige vaatenurk.